**ZAPISNIK**

**s 58. sjednice Školskog odbora OŠ fra Pavla Vučkovića – Sinj**

**održane 29. siječnja (petak) 2021. godine u Školi,**

**s početkom u 10,00 sati.**

Utvrđuje se da je od mogućih sedam članova na današnju sjednicu pristupilo četvero članova i to: Ana Jagnjić Župić, Marija Malkić, Ivica Žanko i Jaminka Munivrana, dok Boro Galić, Boris Vučković i Toni Jagnjić nisu pristupili današnjoj sjednici uz opravdanje.

Na Sjednici su također prisutni Nikola Vučković–ravnatelj, Ana Babić –tajnica škole.

Zapisničar je tajnik Škole.

Temeljem čl. 48. Statuta OŠ fra Pavla Vučkovića utvrđeno je postojanje potrebite većine za održavanjem Sjednice ŠO te predsjednica izlaže dnevni red sjednice.

**DNEVNI RED:**

1. Verifikacija zapisnika s 57. sjednice Školskog odbora, (izvjestitelj: predsjednica ŠO)

2. Financijsko izvješće za 2020.godinu; (izvjestiteljica: računovodstva)

3. Raspodjela rezultata poslovanja za 2020.godinu (izvjestitelj: voditeljica računovodstva)

4. Izvještaj o izvršenju financijskih planova za 2020.godinu (izvjestitelj: voditeljica računovodstva)

Ad1) Nakon što je pročitala Zapisnik s 57. sjednice ŠO, predsjednica je otvorila raspravu.

**Na Zapisnik nema primjedbi te je isti usvojen jednoglasno.**

Ad2) Voditeljica računovnodstva škole Mirjana Babić objašnjava i iščitava Financijsko izvješće za 2020.godinu, te svaku stavku pojedinačno i detaljno prezentira školskom odboru. Voditeljica računovodstva detaljno objašnjava prihode i primitke, rashode i izdatke OŠ fra Pavla Vučkovića. Ukupni prihodi poslovanja su iznosili 8.575.253 kn te se odnose na sredstva od izvanproračunskih korisnika (HZZ), tekuće i kapitalne pomoći proračunskim korisnicima iz proračuna koji im nije nadležan. Zatim prihodi od financijske imovine, prihodi od sufinanciranja za policu osiguranja učenika, prihodi od zakasnina u knjižnici, prihodi za refundacije štete, prihode od prodaje časopisa za djecu, prihodi od najma stana u sklopu škole u Brnazama, zakup školske dvorane. Voditeljica računovodstva ističe kako je škola u 2020.g. dobila tekuće donacije od Adriatic osiguranja d.d. za tiskanje Zbornika učeničkih nagrađenih i pohvaljenih radova u iznosu od 1.500,00, te kapitalne donacije od Ive Delonge za opremu i uređaje u iznosu od 30.950,00 kn.

Voditeljica računovodstva ističe kako su najveći rashodi brute plaće zaposlenika, doprinosi na plaće, materijalni rashodi, rashodi za nabavu proizvedene dugotrajne imovine (knjige za učenike, knjige u školskoj knjižnici), rashodi za dodatna ulaganja na nefinancijskoj imovini (sanacija fasade i mijenjanje prozora i vrata u PŠ Brnaze.

Zatim voditeljica računovodstva objašnjava bilancu poslovanja, gdje su evidentirane sljedeće promjene, došlo je povećanja vrijednosti postrojenja i opreme za 69,4 % zbog nabave razne opreme, povećanja vrijednosti građevinskih objekata za 4,8 % zbog sanacije i uređenja PŠ Brnaze, povećanja vrijednosti sitnog inventara za 10,3 %. Iznos od 795.971 kn odnosi se na izvanbilančnu evidenciju koja se odbnosi na nabavu opreme iz projekta Podrška provedbi Cjelovite kurikularne reforme faza II (tableti – 154 komada), Oprema iz projekta Podrška provedbi Cjelovite kurikularne reforme faza II (tableti – 208 komada), Prijenosna računala dodijeljena školi na korištenje u skopu II. Faze programa e-Škole (28 komada), najam printera u boji 12 mjeseci, Oprema iz projekta Podrška provedbi Cjelovite kurikularne reforme faza II (laptop – 1 komad), Oprema iz projekta Podrška provedbi Cjelovite kurikularne reforme faza II (projektor – 11 komada), prijenosna računala dodijeljena školi na korištenje u sklopu projekta e-Škole (31 komad).

Nakon kraće rasprave Školski odbor jednoglasno donosi

**ODLUKU**

**Da prihvaća Financijsko izvješće za 2020. godinu.**

Ad3) Voditeljica računovodstva Mirjana Babić pojašnjava da je višak prihoda poslovanja utvrđen u visini od 88.274 kn, a manjak prihoda od nefinancijske imovine u visini od 494.826 kn. Utvrđeni višak prihoda poslovanja se raspoređuje na način da se od istog djelomično pokriva manjak prihoda od nefinancijske imovine. Manjak prihoda u 2020.g. čini metodološki manjak iz Županije doznačen početkom 2021.g.. Neutrošeni dio namjenski sredstava trošit će se kroz 2021.g.

Nakon kraće rasprave Školski odbor jednoglasno donosi

**ODLUKU**

**Da prihvaća Odluku o raspodjeli rezultata poslovanja za 2020. godinu.**

Ad4) Voditeljica računovodstva Mirjana Babić detaljno pojašnjava Izvještaj o izvršenju financijskog plana za 2020. godinu, a koji se odnosi na prihode i rashode u 2020. godini, te utvrđuje da je financijski plan za 2020.g. izvršen s ukupno 8.875.253 prihoda, te 8.981.805 rashoda.

Nakon kraće rasprave Školski odbor jednoglasno donosi

**ODLUKU**

**Da prihvaća Izvještaj o izvršenju financijskog plana za 2020. godinu.**

Sjednica zaključena u 10,30 sati.

Klasa: 003-06/21-01/3

Urbroj: 2175-13-08-20-2

Sinj, 29. siječnja 2021. godine

Zapisničar: Predsjednica:

Ana Babić, mag. iur. Ana Jagnjić-Župić, prof

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_